Diari Oficial de la Generalitat Valenciana


Sumari del DOGV 4747, del 06-05-2004 (2004/4131)

Notificació a Trans M&B, SL. Expedient número 059/2003-A.
---------------------------------------------------------

### Dades del document

Número de DOGV
:   4747

Data del DOGV
:   06-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4131


Organisme emissor
:   Conselleria d'Infraestructures i Transport

Tipus de document
:   Anunci

Notificació a Trans M&B, SL. Expedient número 059/2003-A. [2004/E4131]
  
Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber a Trans M&B, SL, de Térmens (Lleida), que s'ha dictat laude en l'expedient més amunt referenciat com a conseqüència del procediment seguit en este i que no ha pogut ser comunicat per absència, parador ignorat, caducat o refusat.
  
El text del laude és el següent: tribunal: president: Manuel Gálvez Acero, cap del Servici Territorial de Transports d'Alacant. Vocals: Juan Rico Girona, representant de les empreses de transports i Antonio Guardiola Jover, representant dels usuaris. Secretària: Carolina Casal Asensio.
  
Alacant, 29 de setembre de 2003. A les 09.45 hores es constituïx la Junta Arbitral de Transports d'Alacant en la seu de l'avinguda d'Aguilera número 1, 6ª. porta, pels membres expressats al marge, a fi de dictar laude arbitral sobre la controvèrsia plantejada en l'expedient 059/2003-A, promogut per l'Agencia Eva Serrano Martínez e Hijos, SL, (AGESER), amb domicili a Alacant contra Trans M&B, SL, amb domicili a Térmens (Lleida) en relació amb la reclamació següent:
  
Incompliment de contracte en no materialitzar la reclamada l'orde de càrrega que li va ser cursada per a la realització d'un port entre Villaverde (Madrid) i el port de Pasajes (Biscaia) el 3 d'abril de 2003, avaluat l'import dels perjuís ocasionats per tots els conceptes en 278,88 e (dos-cents setanta-huit amb huitanta-huit euros).
  
Comença la vista oral sense la compareixença de la reclamada, encara a pesar d'haver sigut citada dins del termini i en la forma adequada, segons constància expediental, amb els efectes que determina la vigent legislació més avall arreplegada.
  
Es concedix la paraula al representant de l'actora Benjamín Ortiz Serrano, que es ratifica en la seua demanda i manifesta que la no realització del transport els va suposar la pèrdua del seu client en actuar com a operadors del transport, i va establir el perjuí econòmic ocasionat en 210,00 e (dos-cents deu euros) més la comissió com a intermediaris.
  
Són aportats a l'expedient per part de la reclamant documents diversos per mitjà dels quals pretén acreditar l'existència del contracte de transport.
  
Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, ja que afecta les qüestions competencials de les juntes arbitrals de Transport.
  
Admeses per la Junta Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han exposat abans, s'arriba per unanimitat al següent laude:
  
Desestimar la demanda interposada per l'Agencia Eva Serrano Martínez e Hijos, SL, contra Trans M&B, SL, per considerar que no ha sigut provada l'acceptació de la proposta de contracte formulada per l'actora i, per tant, no s'ha produït el consentiment necessari per a la perfecció d'este.
  
D'acord amb allò que determinen els articles 54 del Codi de Comerç i 1.262 del Codi Civil en la redacció donada per la disposició addicional quarta de la Llei 34/2002, d'11 de juliol, de servicis de la Societat de la Informació i de Comerç Electrònic, no pot considerar-se l'existència del contracte l'incompliment del qual és objecte de reclamació.
  
Contra esta resolució arbitral únicament es pot posar recurs d'anul·lació davant de l'Audiència Provincial que haurà de presentar-se en els deu dies següents al de la notificació del laude, o d'aclariment, en els cinc dies següents al de la notificació.
  
Contra el laude arbitral ferm només es pot posar recurs de revisió, de conformitat amb el que establix la legislació processal per a les sentències processals fermes.
  
I perquè es tinga constància, s'arxive i es trasllade a les parts, els membres de la Junta el firmen al lloc i en la data indicats.
  
Els esmentats terminis de recurs continguts en el laude transcrit seran computables a partir del dia següent a la publicació del present edicte en el Diari Oficial de la Generalitat Valenciana.
  
Alacant, 14 d'abril de 2004.- El president de la Junta Arbitral de Transports d'Alacant: Manuel Gálvez Acero.
  
Conselleria d'Infraestructures i Transport